b"\n_START_ARTICLE_\nHolly Madison\n_START_SECTION_\nBiografi\n_START_PARAGRAPH_\nMadison blev f\xc3\xb8dt Hollin Sue Cullen i Oregon, og er den \xc3\xa6ldste af tre s\xc3\xb8skende. Madison voksede op i Alaska, f\xc3\xb8r hendes familie flyttede tilbage til Oregon. I 1999 flyttede Madison til Los Angeles. Her arbejdede Madison som Hawaiian Tropic model og servitrice p\xc3\xa5 restaurantk\xc3\xa6den Hooters. Hun blev derfor bem\xc3\xa6rket og begyndte at modtage invitationer til Playboy Mansion. Efter at have bes\xc3\xb8gt The Mansion i mere end et \xc3\xa5r, blev Madison inviteret til at flytte ind. Dermed blev hun en af Hugh Hefners syv officielle k\xc3\xa6rester i august 2001.\n_START_SECTION_\nKarriere\n_START_PARAGRAPH_\nMadison er bedst kendt for, at v\xc3\xa6re Hefner's k\xc3\xa6reste, og for hendes medvirken i E! TV-serien The Girls Next Door. Sammen med hendes co-stars Bridget Marquardt og Kendra Wilkinson var Madison p\xc3\xa5 forsiden og inde i november 2005-udgaven af Playboy magasin. Madison var igen p\xc3\xa5 forsiden i september 2006, marts 2008 og februar 2009. Selv om Madison har v\xc3\xa6ret en model for Playboy flere gange, har hun aldrig v\xc3\xa6ret en Playmate._NEWLINE_Madison er en selvudn\xc3\xa6vnt dyreven, og begyndte at skrive artikler om k\xc3\xa6ledyr i 2006 for en vens tidsskrift. I april 2007 kunne man opleve Madison afbilledet n\xc3\xb8gen i en anti-pels reklame for PETA. Madison er stjernen i hendes eget reality-show Holly's World p\xc3\xa5 E!. Serien omhandler Madisons liv i Las Vegas, hvor hun, indtil 2012, var stjerne i burlesque-showet Peep Show."